“तेरा के वचार ऐ जे जनानी गी नेई पता हुंदा जे आंऊं उसी बे-बकूफ बन करना ?”, अक्ख मारियै ते खांगार फंडदे होई उन्न आक्खेआ, “ओ इस गल्ला गी चंगी चाली जानदी ऐ। ओ ते आपूं च्हांदी ऐ जे उसी उल्लू बनाया जा इस खेड़ा च सब्बै जने झूठ बोलदे न। ए मामला गै नेहा हुंदा ऐ जे हर इक गी शर्म बझोंदा ऐ। सच्ची गल्ल ते ए ऐ जे कोई कुसै कन्ने हिरख-प्रेम नेईं करदा, सब्बै मौज-मेला मनाने आस्तै ए किश करदे न। ते ए बड़ी गै शर्मा आली गल्ल ऐ। हुन किश चिरा दी गै गल्ल ऐ, तुम्मी जोआन होई जाना ऐ ते फी सब्बै किश तूं अपने-आप सिक्खी जागा। एदे लेई रात्तीं दा न्हेरा जरूरी ऐ ते जेकर दिन होऐ तां बी कुसै न्हेरी चूका दी लोड़ पौंदी ऐ। इस्सै गल्ला करी प्रभू ने आदम ते ‘हौआ’ गी सुरगा दा बाह्‌र कड्डी लाया ते इस्सै करी दुनिया च सब्बे जने दुखी न।”